Diari Oficial de la Generalitat Valenciana


Sumari del DOGV 3627, del 17-11-1999 (1999/9559)

Concurs. Contractació urgent d'una pòlissa d'assegurança global que garantisca tant la responsabilitat patrimonial que puga imputar-se aquest ajuntament, com els danys i perjudicis materials que pugen originar-se als béns i instal·lacions municipals com a conseqüència de sinistres per incendi, llamp i explosió, així com per robament, incloent igualment l'assegurança obligatòria i voluntària de responsabilitat civil pels vehicles de títol municipal.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3627

Data del DOGV
:   17-11-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/9559


Data del document
:   08-11-1999

Organisme emissor
:   Ajuntament de Silla

Tipus de document
:   Concurs

Descriptors 

:   * Silla
    * administració local
    * licitació
    * assegurança

Concurs. Contractació urgent d'una pòlissa d'assegurança global que garantisca tant la responsabilitat patrimonial que puga imputar-se aquest ajuntament, com els danys i perjudicis materials que pugen originar-se als béns i instal·lacions municipals com a conseqüència de sinistres per incendi, llamp i explosió, així com per robament, incloent igualment l'assegurança obligatòria i voluntària de responsabilitat civil pels vehicles de títol municipal. [1999/M9559]
  
Per la Resolució de l'Alcaldia Presidència número 1.457/1999, de data 26 d'octubre, es va aprovar el plec de condicions particulars que ha de regir en el procediment obert, mitjançant concurs, per a l'adjudicació d'una pòlissa d'assegurances global . Ara s'exposa al públic pel termini de vuit dies comptadors des de la publicació d'aquest edicte en el Butlletí Oficial de la Província de València perquè els interessats puguen formular les reclamacions que estimen pertinents.
  
Simultàniament, i sense perjudici d'ajornar el temps necessari el procediment d'adjudicació del contracte en cas que es formulen reclamacions contra el plec, mitjançant aquest edicte s'anuncia l'obertura del procediment d'adjudicació:
  
Anunci del concurs, mitjançant procediment obert
  
1. Entitat adjudicadora: Ajuntament de Silla
  
a) Òrgan: Alcaldia.
  
b) Dependència en la qual es tramita l'expedient: Àrea de Secretaria.
  
2. Objecte del contracte
  
a) Descripció de l'objecte: la contractació urgent d'una pòlissa d'assegurança global que garantisca tant la responsabilitat patrimonial que puga imputar-se aquest ajuntament, com els danys i perjudicis materials que puguen originar-se als béns i instal·lacions municipals com a conseqüència de sinistres per incendi, llamp i explosió, així com per robament, incloent igualment l'assegurança obligatòria i voluntària de responsabilitat civil pels vehicles de títol municipal.
  
b) Duració: un any, prorrogable per anualitats amb un màxim de sis.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs.
  
4. Pressupost base de licitació
  
Import total: donades les característiques del contracte no s'estableix la base de licitació, el licitador haurà de desglossar separadament l'import anual de la prima.
  
6. Obtenció de documentació i informació
  
a) Entitat: Ajuntament de Silla, Servei de Contractació.
  
b) Domicili: plaça del Poble, 1.
  
c) Codi postal i localitat: 46657 Silla.
  
d) Telèfon: 47 590 95 39.
  
e) Telefax: 96 121 22 23.
  
f) Data límit d'obtenció de documents i informació: durant els 13 dies següents a la publicació d'aquest edicte en el Diari Oficial de la Generalitat Valenciana.
  
7. Presentació d'ofertes o de sol·licituds de participació
  
a) Data límit de presentació: fins al tretzé dia natural següent al de la publicació d'aquest edicte en el Diari Oficial de la Generalitat Valenciana.
  
b) Documentació que s'ha de presentar: l'establida en els plecs.
  
c) Lloc de presentació: el mateix que el de l'obtenció de la documentació.
  
8. Obertura d'ofertes
  
a) Lloc: s'efectuarà a la sala de juntes de l'ajuntament.
  
b) Data: el següent dia hàbil al de finalització del termini de presentació d'ofertes, amb excepció del dissabte que es considerarà inhàbil a aquests efectes.
  
c) Hora: 13.00.
  
9. Despeses d'anuncis: a càrrec del contractista adjudicatari.
  
10. Model de proposició: el que figura en el plec de condicions.